## Zakon o republičkim savjetima

### NN 55/1990 (21.12.1990.), Zakon o republičkim savjetima

# ZAKONODAVNO-PRAVNA KOMISIJA SABORA REPUBLIKE HRVATSKE

Na temelju člana 8. Zakona o izmjenama Zakona o republičkim savjetima
("Narodne novine", br. 31/90) Zakonodavno-pravna komisija Sabora
Republike Hrvatske, na sjednici održanoj 4. prosinca 1990. utvrdila je
pročišćeni tekst Zakona o republičkim savjetima. Pročišćeni tekst Zakona
o republičkim savjetima obuhvaća Zakon o republičkim savjetima ("Narodne
novine", br. 12/75) te njegove izmjene i dopune objavljene u "Narodnim
novinama" br. 17/78 i 31/90 u kojima je naznačeno vrijeme njihova
stupanja na snagu.

Klasa: 022-03/90-05/02

Zagreb, 4. prosinca 1990.

Predsjednik Zakonodavno-pravne komisije Sabora Republike Hrvatske

**Vice Vukojević, v r.**

---

## ZAKON

### o republičkim savjetima

(pročišćeni tekst)

I. ZAJEDNIČKE ODREDBE

Član 1.

Osnivaju se: Savjet za međunarodne odnose i Savjet za zaštitu ustavnog
poretka, kao savjetodavna tijela za suradnju organa Republike.

Član 2.

Savjet, u okviru svog djelokruga, radi na načelu uskladivanja stavova,
polazeći od prava, dužnosti i odgovornosti Sabora Republike Hrvatske, Predsjedništva
Republike Hrvatske i Vlade Republike Hrvatske.

Član 3.

Savjet čine predsjednik i određeni broj članova. Članove Savjeta određuju
organi koji sudjeluju u radu savjeta ako ovim zakonom nije drukčije određeno.
Predsjedniku Savjeta može se odrediti zamjenik. Članovi savjeta mogu biti
i istaknuti društveni radnici, koje imenuje Predsjedništvo Republike Hrvatske,
odnosno Sabor Republike Hrvatske.

Član 4.

Savjeti surađuju u svrhu međusobne koordinacije rada, te radi osiguranja
jedinstvene primjene ustava. Savjeti mogu održavati i zajedničke sjednice
da bi raspravljali o pitanjima od interesa za dva ili više savjeta.

Član 5.

Savjet raspravlja o pojedinim pitanjima na zahtjev organa iz člana 2.
ovog zakona ili po vlastitoj inicijativi. Savjet zauzima stavove i daje
mišljenja. O zauzetim stavovima i datim mišljenjima na sjednici savjeta
obavještavaju se organi čiji predstavnici sudjeluju u radu savjeta, te
drugi organi i organizacije na koje se odnose zauzeti stavovi i mišljenja.
Ako pojedini organi nisu suglasni sa zauzetim stavom ili mišljenjem, mogu
sa svojim stavom upoznati organ nadležan za odlučivanje. Ako se sa stavovima
i mišljenjima savjeta nije suglasio organ nadležan za odlučivanje on će
o tome obavijestiti taj savjet. Ako je savjet raspravljao o pitanjima koja
će se raspravljati ili postoji potreba da se o njima raspravlja u Skupštini
Socijalističke Federativne Republike Jugoslavije, o zauzetim stavovima
i mišljenjima savjet obavještava delegate iz Republike Hrvatske u Saveznom
vijeću i delegaciju Sabora u Vijeću republika i pokrajina Skupštine Socijalističke
Federativne Republike Jugoslavije.

Član 6.

Republički organi uprave i organizacije pridržavat će se u stručnom
pripremanju pojedinih zakona ili drugih akata, stavova što ih je u vezi
s pripremanjem zakona odnosno akata, zauzeo savjet. Ako republički organ
i organizacija ima primjedaba na stav savjeta, upoznat će s tim primjedbama
organ koji je nadležan za odlučivanje o tom pitanju. Rukovodioci republičkih
organa uprave i organizacija sudjeluju u radu sjednice savjeta kada savjet
raspravlja o pitanjima koja se odnose na djelokrug organa odnosno orglanizacije
kojom rukovode.

Član 7.

Organi i stručne službe organa, iz čije nadležnosti su pitanja koja
su na dnevnom redu savjeta, dužni su na zahtjev predsjednika savjeta osigurati
informacije, dokumentaciju i potrebnu stručnu pomoć.

Član 8.

Proučavanje pojedinih pitanja iz svog djelokruga savjet može povjeriti
znanstvenim, odnosno stručnim ustanovama ili u tu svrhu može osnivati radne
grupe, komisije i druga radna tijela.

Član 9.

Savjet razmatra pitanja iz svog djelokruga i utvrđuje svoje stavove
i mišljenja na sjednicama. Sjednice savjeta saziva predsjednik po vlastitoj
inicijativi ili na prijedlog kojeg od organa iz člana 2. ovog zakona.

Član 10.

Savjet ima tajnika kojega, na prijedlog savjeta, imenuje organ koji
imenuje predsjednika savjeta. Tajnik pomaže predsjedniku savjeta u organiziranju
rada savjeta.

Član 11.

Savjet donosi poslovnik o svom radu. Poslovnikom se, u skladu s ovim
zakonom, uređuje organizacija i način rada savjeta.

Član 12.

Sredstva za rad savjeta osiguravaju se u budžetu Republike Hrvatske.

II. SAVJET ZA MEĐUNARODNE ODNOSE

Član 13.

Savjet za međunarodne odnose, polazeći od Ustava Republike Hrvatske
i Ustava Socijalističke Federativne Republike Jugoslavije. razmatra načelna
i bitna pitanja iz oblasti vanjske politike i odnosa s inozemstvom.

Savjet raspravlja o prijedlozima i stavovima o bitnim političkim, privrednim,
kulturnim i drugim pitanjima iz oblasti medunarodne suradnje, a osobito
o pitanjima od posebnog značenja za Republiku.

Savjet zauzima stavove i daje mišljenja o tim pitanjima, te pokreće
inicijative za poduzimanje mjera za njihovo rješenje, kao i za usklađivanje
djelatnosti nadležnih organa Republike i organa društveno-političkih organizacija.

Član 14.

Predsjednika Savjeta za međunarodne odnose imenuje iz reda svojih članova
Predsjedništvo Republike Hrvatske, u sporazumu s organima koji sudjeluj
u radu Savjeta. Predsjedništvo Republike Hrvatske, u sporazumu s organima
koji sudjeluju u radu Savjeta, imenuje članove Savjeta iz reda društvenih
radnika.

III. SAVJET ZA ZAŠTITU USTAVNOG PORETKA

Član 15.

Savjet za zaštitu ustavnog poretka raspravlja o stanju, sistemu i politici
na području zaštite Ustavom Republike Hrvatske i Ustavom Socijalističke
Federativne Republike Jugoslavije utvrđenog poretka, o pitanjima značajnim
za političko usmjeravanje i usklađivanje rada organa koji obavlja poslove
zaštite ustavnog poretka i za društvenu kontrolu nad tim radom, i o drugim
pitanjima značajnima za sigurnost zemlje.

Član 16.

Savjet za zaštitu ustavnog porecka sačinjavaju predsjednik i određeni
broj članova koje imenuje Predsjedništvo Republike Hrvatske. Predsjednik
Vlade Republike Hrvatske, ministar unutrašnjih poslova, ministar obrane
i komandant Teritorijalne obrane Republike su po svom položaju članovi
Savjeta.

Član 17.

Predsjednika Savjeta za zaštitu ustavnog poretka imenuje Predsjedništvo
Republike Hrvatske iz reda svojih članova u sporazumu s organima koji sudjeluju
u njegovu radu.

Član 18.

Predsjedništvo Republike Hrvatske i Vlada Republike Hrvatske mogu, u
okviru smjernica i stavova što ih utvrde, Savjetu za zaštitu ustavnog poretka
povjeriti određene zadatke u vezi s radom organa državne sigurnosti iz
svoje ustavne nadležnosti.

U obavljanju zadataka iz stava 1. ovog člana Savjet za zaštitu ustavnog
poretka odgovoran je za svoj rad Predsjedništvu i Vladi Republike Hrvatske.
Predsjedništvo Republike Hrvatske će pobliže propisati sadržaj i način
obavljanja zadataka iz stava 1. ovog člana.

IV. PRELAZNE I ZAVRŠNE ODREDBE

Član 19.

Danom stupanja na snagu Zakona o republičkim savjetima ("Narodne
novine", br. 12/75) prestaje važiti Odluka o osnivanju savjeta pri
Izvršnom vijeću ("Narodne novine", broj 27/ 1974).

Zakon, NN 55/1990-1070